Martin Libene

Martin Libene VR II/3 (21. märts 1889 Vaivara – 3. märts 1919 Alsviķi mõisa lähistel, Alsviķi vald, Läti) oli Eesti ülemleitnant ja näitleja.

Ta lõpetas 1915. aastal Moskvas Aleksei Sõjakooli. Võttis osa I maailmasõjast, kus oli Läänerindel esialgu kompanii- ja hiljem pataljoniülem. Sai 1917. aastal Smorgoni all käest haavata ning tuli kodumaale end ravima.

Martin Libene tegeles juba Vaivaras elades teatriga ja jätkas seda Tartu perioodil, kus esines suure eduga. 

Vabadussõja puhkedes astus 13. jaanuaril 1918 Eesti Tagavarapataljoni. Sai 18. novembril 1918 Tartu Vabatahtlike Pataljoni ülemaks. 

Libene hukkus 3. märtsil 1919 lõhkeva kuuli läbi Alsviķi mõisa juures Lätimaal. Martin Libene maeti sõjaliste auavalduste saatel Tartu Vana-Peetri kalmistule. 1935. aastal paigaldati tema hauale mälestusmärk, mille autoriteks oli eesti tunnustatud skulptorid Aleksander Eller ja Martin Saks.Tsitaat 1935. aasta Postimehest: "Mälestusmärgi avamine M. Libesele. Ühel ajal "Vanemuise" juubeliga sünnib pühapäeval [6.X] Tartu Peetri kalmistul (Tallinna tee ääres) mälestusmärgi avamine ülemleitnant Martin Libesele. Martin Libene, "Vanemuise" näitetrupi liige, oli Vabadussõjas Tartu vabatahtlikkude pataljoni 2. roodu ülem. Ta langes lahingus 1919. aastal. " // Postimees, 02.10.1935, nr. 268, lk. 7. (Tartu teated.)

Tema tegevust Vabadussõjas märgib Vabadusristi II liigi 3. järk.

Tunnustus
Vabadusristi II liigi 3. järk

Viited

 Välislingid 
 www.virumaa.ee

Kategooria:8. Üksiku Jalaväepataljoni koosseis
Kategooria:Vabadusristi II liigi 3. järgu kavalerid
Kategooria:Eesti näitlejad
Kategooria:Vabadussõjas langenud
Kategooria:Vana-Peetri kalmistule maetud
Kategooria:Sündinud 1899
Kategooria:Surnud 1919